**Ministru kabineta noteikumu “Grozījums Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi”” (turpmāk – MK noteikumu projekts) mērķis ir novirzīt 8.4.1. specifiskā atbalsta mērķa “Pilnveidot nodarbināto personu profesionālo kompetenci” (turpmāk – 8.4.1.SAM) piektās kārtas un daļu attālinātās kārtas ietvaros radušos finansējuma ietaupījumu 8.3.5. specifiskā atbalsta mērķim “Uzlabot pieeju karjeras atbalstam izglītojamajiem vispārējās un profesionālās izglītības iestādēs” (turpmāk – 8.3.5.SAM), lai nodrošinātu pedagogu karjeras konsultantu tīkla darbības nepārtrauktību Latvijas pašvaldībās un profesionālās izglītības kompetences centros.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada novembrī 8.4.1.SAM ietvaros tika uzsākta mācību grupu komplektēšana un mācības piektajā mācību atlases kārtā. Kopumā šajā kārtā mācības kādā no 11 tautsaimniecības nozarēs piedāvātajām 57 izglītības iestādēm visā Latvijā uzsāka 14 354 nodarbināto.Ņemot vērā valdības izsludināto ārkārtējo situāciju visā valsts teritorijā un noteiktos ierobežojumus, lai mazinātu Covid-19 infekcijas izplatību, tika pārtraukta mācību procesa norise klātienē, pieļaujot to īstenošanu attālinātā formā.Covid-19 radītā krīze ietekmēja arī 8.4.1.SAM ietvaros īstenotās mācības, kā rezultātā mācības pārtrauca daļa no piektās kārtas ietvaros profesionālās tālākizglītības programmās un profesionālās pilnveides programmās uzņemtām nodarbinātām personām. Attiecīgi mācības profesionālās tālākizglītības programmās pārtrauca 279 personas no kopumā mācības profesionālās tālākizglītības programmās uzsākušajiem 3997 nodarbinātiem, savukārt dalību profesionālās pilnveides programmās pārtrauca 565 nodarbinātais, no 9275mācības uzsākušajiem.Profesionālās tālākizglītības programmas apguves izmaksām un profesionālās pilnveides programmas apguves izmaksām tiek piemērota ar vadošo iestādi saskaņota vienas vienības izmaksu standarta likmju aprēķina un piemērošanas metodika, kas paredz, ka finansējums izglītības iestādēm tiek piešķirts par mērķa grupas personām, kas attiecīgi profesionālās tālākizglītības programmu apguves gadījumā ieguvušas profesionālo kvalifikāciju, vai iegūst apliecību par profesionālās pilnveides programmas apguvi. Ievērojot minēto 8.4.1.SAM piektās kārtas ietvaros identificēts ietaupījums 537 978 *euro* apmērā, tai skaitā Eiropas Sociālā fonda (turpmāk – ESF) finansējums 457 281 *euro* un valsts budžeta (turpmāk – VB) līdzfinansējums 80 697 *euro*, kas ir 8.4.1.SAM projekta Nr. 8.4.1.0/16/I/001 "Nodarbināto personu profesionālās kompetences pilnveide" (turpmāk – 8.4.1. projekts) pamata finansējums atbilstoši 2021. gada 25.martā apstiprinātajiem 8.4.1.SAM projekta vienošanās grozījumiem, kas paredz nodalīt atsevišķās projekta budžeta pozīcijās 8.4.1. SAM projektam saskaņā ar MK 2020. gada 16. jūnija noteikumiem Nr. 396 “Grozījumi Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” papildu piešķirto finansējumu 19 810 540 euro apmērā Covid-19 seku mazināšanai.Lai nodarbinātajiem palīdzētu apgūt nepieciešamās kompetences Covid- 19 krīze laikā, 2020.gada jūnijā pieņemts lēmums izsludināt attālināto mācību kārtu un atbilstoši Pieaugušo izglītības pārvaldības padomē apstiprinātajām mācību vajadzībām izglītības iestādes attālināto mācību atlasē varēja pieteikt modulārās profesionālās izglītības programmas moduli vai moduļu kopu, profesionālās pilnveides izglītības programmu vai augstākās izglītības iestādes studiju moduli vai studiju kursu no akreditēta studiju virziena kopumā 11 tautsaimniecības nozarēs. Tā kā profesionālās tālākizglītības programmu praktiskās daļas apguvi, kas nepieciešama profesionālās kvalifikācijas ieguvei, nav iespējams veikt attālināti, attālinātās mācību kārtas ietvaros netika ietvertas profesionālās tālākizglītības programmas, kā rezultātā 8.4.1.SAM izveidojies finansējuma ietaupījums Covid-19 seku mazināšanai. Atbilstoši 8.4.1.SAM projekta īstenošanas rezultātiem, līdzšinējo pirmo četru atlases kārtu ietvaros vidēji 12,03% nodarbināto izvēlas un uzsāk mācības tālākizglītības programmās, no kā izriet, ka attālinātajā kārtā mācības tālākizglītības programmās būtu varējuši uzsākt indikatīvi 12,03% jeb 983 personas no kopumā mācības attālinātā kārtā uzsākušajām 8176 nodarbinātām personām. Profesionālās tālākizglītības programmas apguves izmaksām tiek piemērota ar vadošo iestādi saskaņota vienas vienības izmaksu standarta likmju aprēķina un piemērošanas metodika, kas paredz, ka finansējums izglītības iestādēm tiek piešķirts par mērķa grupas personām, kas ieguvušas profesionālo kvalifikāciju. Atbilstoši līdzšinējai pieredzei mācības tālākizglītības programmās pabeidz vidēji 82% nodarbināto. Ievērojot minēto, un pieņemot, ka attālinātās kārtas ietvaros profesionālo kvalifikāciju būtu varējuši apgūt 82% no 983 nodarbinātajiem, 8.4.1.SAM identificēts ietaupījums 1 337 960 euro apmērā.Ar mērķi mazināt Covid-19 ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēckrīzes periodā ar Ministru kabineta 2020. gada 19. maija sēdes protokollēmumu par informatīvo ziņojumu “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” tika pielemts lēmums, ka 8.4.1.SAM papildu finansējumam 19 810 540 *euro* novirzāma arī daļa 8.3.5. snieguma rezerves finansējuma 800 000 *euro* apmērā,tai skaitā ESF finansējumu – 680 000 *euro* un VB līdzfinansējumu – 120 000 *euro*. Attiecīgi ar MK 2020. gada 16. jūnija noteikumiem Nr. 389 „Grozījumi Ministru kabineta 2016. gada 7. jūnija noteikumos Nr. 359 "Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi" nosakot, ka 8.3.5. SAM pieejamais kopējais finansējums ir 22 280 688 euro, kā arī pagarinot 8.3.5. SAM īstenošanas termiņu līdz 2022. gada 31.maijam. Lēmums par 8.3.5.SAM snieguma rezerves finansējuma daļēju novirzīšanu 8.4.1.SAM tika pieņemts, jo attiecīgajā brīdī 8.3.5.SAM optimālais iespējamais pagarinājuma termiņš un finansējums šādam pagarinājumam bija pietiekams arī ar daļu no pieejamās snieguma rezerves finansējuma, jo kā prioritāte tai brīdī tika noteiktas pieaugušo mācības 8.4.1.SAM ietvaros.Vienlaikus, turpinoties Covid-19 radītajai krīzei, identificēta nepieciešamība nodrošināt pedagogu karjeras konsultantu tīkla darbības nepārtrauktību Latvijas pašvaldībās un profesionālās izglītības kompetences centros, un nepieciešamība pagarināt 8.3.5.SAM īstenošanas termiņu par 7 mēnešiem, t.i., no 2022.gada 31.maija līdz 2022.gada 31.decembrim. Pagarinot 8.3.5. SAM projekta īstenošanas termiņu, tiks nodrošināta karjeras attīstības atbalsta nepārtrauktība izglītojamajiem, paplašināts darbs ar izglītojamo vecākiem un tiktu saglabāts esošais pedagogu karjeras konsultantu tīkls visā Latvijas teritorijā, kā arī veicināta Latvijas profesionālās izglītības pievilcība un izcilība starptautiskā līmenī. Vienlaikus ar pedagogu karjeras konsultantu atbalstu tiks turpināts iesāktais darbs kompetenču pieejas īstenošanā mācību satura apguvē, nodrošinot savu zināšanu un pieredzes pārnesi karjeras izglītības dziļākai integrēšanai dažādās mācību jomās, iedodot instrumentus, kā identificēt karjeras vadības prasmes pilnveidotajā mācību saturā un tā sasaistei ar turpmākās izglītības un darba ceļu. Šis aspekts ir ļoti būtisks pedagoga karjeras konsultanta darbam projektā, tā kā 2020./2021.mācību gadā tika uzsākta kompetenču pieejas īstenošana 7. un 10.klasēs, kas secīgi tiks turpināta nākamajā mācību gadā. Ievērojot minēto 8.3.5.SAM pieejamais finansējums nav pietiekams, lai nosegtu projekta pagarinājuma nepieciešamību, tādējādi tiek piešķirts papildu finansējums 1 337 978euro apmērā no 8.4.1.SAM. Šobrīd ir svarīgi nepazaudēt esošos speciālistus un mērķtiecīgi attīstīt esošo speciālistu tīklu ar vienmērīgu pārklājumu visā Latvijas teritorijā. Tādējādi izslēdzot risku, ka radīsies pedagogu karjeras konsultantu profesionālās darbības pārtraukums, radot robus pārklājumā, turpinot nodrošināt sistemātisku un pēctecīgu karjeras atbalsta iespēju izglītības iestādēs.Ievērojot minēto 8.3.5.SAM nepieciešams atgriezt tā sākotnēji ieplānoto snieguma rezerves finansējumu 800 000 *euro* apmērā, tai skaitā ESF finansējumu – 680 000 *euro* un VB līdzfinansējumu – 120 000 *euro*, attiecīgi par 800 000 *euro* samazinot 8.4.1.SAM papildu piešķirto finansējumu 19 810 540 euro apmērā Covid-19 seku mazināšanai, tam novirzot daļu no attālinātā kārtā identificētā ietaupījuma, savukārt atlikušo attālinātās kārtas finansējuma ietaupījumu saglabājot 8.4.1. SAM projekta darbību īstenošanai, lai nodrošinātu nodarbināto pārkvalifikāciju un kvalifikācijas pilnveidi Covid-19 krīzes skarto nozaru sekmīgākai pārstrukturizācijai un attīstībai. Finansējumu plānots novirzīt 8.3.5. SAM, lai nodrošinātu pedagogu karjeras konsultantu tīkla darbības nepārtrauktību Latvijas pašvaldībās un profesionālās izglītības kompetences centros. Epidemioloģiskās situācijas dēļ karjeras izglītības nodrošināšana ir bijusi ierobežota, turklāt arī pēckrīzes periodā, kad notiek izglītības un nodarbinātības pārtransformēšanās, kā arī izveidojies sociāls un emocionāls fons izvēles izdarīšanā, būtiski ir nodrošināt karjeras attīstības atbalsta nepārtrauktību izglītojamiem.Attiecīgi MK noteikumu projekts paredz samazināt 8.4.1.SAM kopējo pieejamo attiecināmo finansējumu par 1 337 978 *euro*, tai skaitā ESF finansējums 1 137 281 euro un VB līdzfinansējums 200 697 euro, ko veido 8.4.1.SAM piektās mācību kārtas ietvaros identificēts ietaupījums pamata finansējumā 537 978 euro apmērā un daļa attālinātās mācību kārtas finansējuma 800 000 euro apmērā, kas ir 8.4.1. SAM projekta finansējums Covid-19 seku mazināšanai.Ievērojot minēto ar MK noteikumu projektu kopējais pieejamais attiecināmais finansējums vienošanās par projekta īstenošanu slēgšanai tiks noteikts 45 507 127 *euro*, tai skaitā ESF finansējums 38 681 058 *euro* un VB līdzfinansējums 6 826 069 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – IZM) un Valsts izglītības attīstības aģentūra (turpmāk –VIAA). |
| 4. | Cita informācija | Izvērtējot ar MK noteikumu projektu ierosināto grozījumu ietekmi, pēc to spēkā stāšanās būs nepieciešams veikt attiecīgus grozījumus noslēgtajā “Vienošanās par Eiropas Savienības fonda projekta īstenošanu” starp VIAA un CFLA.Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 117. un 119. punktu noteikumu projekts tiek virzīts izskatīšanai Ministru kabinetā steidzamības kārtā, nodrošinot tā saskaņošanu ar Tieslietu ministriju un Finanšu ministriju. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē IZM, CFLA, VIAA. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. Noteikumu projekta tiesiskā regulējuma izmaiņu rezultātā CFLA un VIAA būs jānodrošina grozījumu veikšana 2016. gada 23. decembrī noslēgtajā vienošanās Nr. 8.4.1.0/16/I/001 “Nodarbināto personu profesionālās kompetences pilnveide”. Vienlaikus noteikumu projekts neradīs ietekmi uz īstenošanā esošo 8.4.1. SAM projektu. |
| 3. | Administratīvo izmaksu monetārs novērtējums | MK noteikumu projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | MK noteikumu projekts nerada ietekmi uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021.gads** | Turpmākie trīs gadi (*euro*) |
| **2022.** | **2023.** | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 6 329 034 | -1 137 281  | 0 | 0 | 0 | 0 | 0  |
| 2. Budžeta izdevumi | 7 445 922 | -1 337 978 | 0 | 0 | 0 | 0 | 0 |
| 3. Finansiālā ietekme | 1 116 888 | 200 697 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0  | 0 | 0 | 0 | 0 | 0 |
| 5. Precizēta finansiālā ietekme | 1 116 888 | 200 697 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr. 474 šobrīd 8.4.1.SAM kopējais pieejamais attiecināmais finansējums ir 46 845 105 euro, tai skaitā ESF – 39 818 339 euro un VB līdzfinansējums – 7 026 766 euro. MK noteikumu projekts paredz finansējuma samazinājumu 8.4.1.SAM projektu īstenošanai 1 337 978 euro apmērā, tai skaitā ESF – 1 137 281 euro un VB līdzfinansējums – 200 697 euro, to pārdalot uz 8.3.5. SAM.Līdz ar to pēc MK noteikumu projekta spēkā stāšanās 8.4.1. SAM pieejamais kopējais attiecināmais finansējums 45 507 127 euro, tai skaitā ESF finansējums 38 681 058 euro un VB līdzfinansējums 6 826 069 euro .Finanšu līdzekļi pasākuma ieviešanai plānoti Izglītības un zinātnes ministrijas budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.2016. gadā kopējais faktiskais apgūtais finansējums 12 225,31 euro, tai skaitā ESF – 10 391,51 euro un VB līdzfinansējums – 1 833,80 euro.2017. gadā kopējais faktiskais apgūtais finansējums 256 158,54 euro, tai skaitā ESF – 217 734,76 euro un VB līdzfinansējums – 38 423,78 euro.2018. gadā kopējais faktiskais apgūtais finansējums 3 830 263,97 euro, tai skaitā ESF – 3 255 724,37 euro un VB līdzfinansējums – 574 539,60 euro.2019. gadā kopējais faktiskais apgūtais finansējums 4 544 376,48 euro, tai skaitā ESF – 3 862 720,01 euro un VB līdzfinansējums 681 656,47 euro. 2020. gadā kopējais faktiskais apgūtais finansējums 6 360 600 euro apmērā, tai skaitā ESF – 5 406 510 euro un VB līdzfinansējums – 954 090 euro.2021. gadā projektam valsts budžeta vidēja termiņa saistībās apstiprināts finansējums 7 445 922 euro, tai skaitā ESF – 6 329 034 euro un VB līdzfinansējums – 1 116 888 euro.Pēc MK noteikumu projekta spēkā stāšanās 2021. gadam projekta kopējais finansējums indikatīvi plānots 6 107 944 euro apmērā, tai ESF – 5 191 753 euro un VB līdzfinansējums – 916 191 euro.2022. gadā projektam vidējā termiņa budžeta ietvarā šobrīd nav plānots. Saskaņā ar projekta finansēšanas plānu, 2022. gadā projektam plānots finansējums indikatīvi 13 911 938,35 euro apmērā, tai skaitā ESF – 11 825 147,6 euro un VB līdzfinansējums – 2 086 790,74 euro. 2023. gadā projektam vidējā termiņa budžeta ietvarā šobrīd nav plānots. Saskaņā ar projekta finansēšanas plānu, 2023. gadā projektam plānots finansējums indikatīvi 10 483 620,35 euro apmērā, tai skaitā ESF – 8 911 077,26 euro un VB līdzfinansējums – 1 572 543,04 euro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaitu.  |
| 8. Cita informācija | Finansējuma sadalījums pa gadiem norādīts indikatīvi un var tikt precizēts. Pēc MK noteikumu projekta spēkā stāšanās VIAA veiks attiecīgus grozījumus 8.4.1. SAM projekta iesnieguma pielikumā “Finansēšanas plāns”.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar noteikumu projektu ir saistīti grozījumi Ministru kabineta 2016. gada 7. jūnija noteikumos Nr. 359 “Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”. |
| 2. | Atbildīgā institūcija | IZM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: pasts@izm.gov.lv. |
| 2. | Sabiedrības līdzdalība projekta izstrādē | Sabiedrības pārstāvju viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Noteikumu projektā tiks veikti papildinājumi vai labojumi, ja sabiedrības līdzdalības un komunikācijas aktivitātēs saistībā ar noteikumu projektu tiks saņemti vērā ņemami priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM kā Eiropas Savienības fondu vadībā iesaistītā atbildīgā iestāde 8.4.1.SAM ieviešanā, CFLA kā sadarbības iestāde, VIAA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.Noteikumu projektu izpilde tiks organizēta esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre A. Muižniece

Vīza:

Valsts sekretāra p.i. S.Šmīdlere

L.Vilde-Jurisone, 67047767

Liga.Vilde-Jurisone@izm.gov.lv